|  |
| --- |
| 2η ΠΡΟΣΚΛΗΣΗ-ΑΝΑΚΟΙΝΩΣΗ ΕΚΛΟΓΙΚΗΣ ΕΠΙΤΡΟΠΗΣ  ΕΠΙΜΕΛΗΤΗΡΙΟΥ ΚΕΡΚΥΡΑΣ |

|  |
| --- |
| Η Εκλογική Επιτροπή του Επιμελητηρίου Κέρκυρας **ανακοινώνει** ότι οι εκλογές για την ανάδειξη των είκοσι ενός (21) νέων μελών του Διοικητικού Συμβουλίου του Επιμελητηρίου θα διενεργηθούν στις 7,8 και 9 Δεκεμβρίου 2024, ημέρες Σάββατο, Κυριακή και Δευτέρα αντιστοίχως **και ώρα από 9.00 π.μ. έως 17.00 μ.μ. και τις 3 ημέρες στο κατάστημα του ΕΠΙΜΕΛΗΤΗΡΙΟΥ ΚΕΡΚΥΡΑΣ (οδός Αριστοτέλους 2), καθώς και στο Κοινωφελές Ίδρυμα του Δήμου Παξών την Κυριακή 8/12/2024 και ώρα από 9.00πμ έως 17.00.**  **Σύμφωνα με την υπ΄ αρ 65234/22-8-2024 (ΑΔΑ:9ΟΔΛ46ΝΛΣΞ-418, ΦΕΚ 4899/Β/26-8-2024) απόφαση του Υπουργού Ανάπτυξης ορίστηκε ο αριθμός των αντιπροσώπων του κάθε τμήματος ως εξής:**  **Τμήμα Εμπορικό: 5 έδρες**  **Τμήμα Υπηρεσιών: 8 έδρες**  **Τμήμα Μεταποιητικό: 3 έδρες**  **Τμήμα Τουριστικό: 5 έδρες**  **-Δικαίωμα ψήφου έχουν όσοι είναι ταμειακώς εντάξει και έχει παρέλθει ένας χρόνος από την εγγραφή τους στο Επιμελητήριο (δηλαδή έχουν εγγραφεί μέχρι και τις 6/12/2023).**  -Οικονομικά τακτοποιημένα θεωρούνται τα μέλη που έχουν καταβάλει τις εισφορές τους ως εξής:  **Α]νομικά πρόσωπα- μέλη του Επιμελητηρίου που έχουν καταβάλει τα τέλη τήρησης μερίδας στο ΓΕΜΗ μέχρι και το προηγούμενο των εκλογών έτος [2023] το αργότερο 40 ημέρες πριν από τις εκλογές**, ήτοι **μέχρι και τις 26/10/2024.**  **Β]φυσικά πρόσωπα – μέλη του Επιμελητηρίου που έχουν καταβάλει τα τέλη τήρησης μερίδας ΓΕΜΗ μέχρι και το προηγούμενο έτος των εκλογών {2023} ή την ετήσια συνδρομή στο οικείο Επιμελητήριο, μέχρι και το προηγούμενο των εκλογών έτος [2023] το αργότερο 40 ημέρες πριν από τις εκλογές**, ήτοι **μέχρι και τις 25/10/2024 στο ταμείο του Επιμελητηρίου και ώρα 14.00μμ, ή ηλεκτρονικώς μέχρι και τις 26/10/2024.**  \*Α**ναφορικά με τον ηλεκτρονικό τρόπο πληρωμής, ο ενδιαφερόμενος θα πρέπει να γνωστοποιήσει ΑΜΕΣΑ την πληρωμή αποστέλλοντας την απόδειξη στο Επιμελητήριο με ηλεκτρονική αλληλογραφία στο e mail:** [**info@corfucci.gr**](mailto:info@corfucci.gr)**, ή με παράδοση στα γραφεία του Επιμελητηρίου, έως την επόμενη εργάσιμη ημέρα, ώστε να προκύπτει το εμπρόθεσμο της πληρωμής, ή η εμπρόθεσμη εξόφληση του ΓΕΜΗ, καθώς και η εξόφληση των βεβαιωμένων στην ΑΑΔΕ οφειλών 2018, 2019, 2020 του ΓΕΜΗ.**  **- Επισημαίνεται ότι οι επιχειρήσεις που δεν έχουν εξοφλήσει τις βεβαιωμένες στην ΑΑΔΕ οφειλές του Γ.Ε.ΜΗ. δεν θεωρούνται ταμειακώς ενήμερες και δεν θα ενταχθούν στον εκλογικό κατάλογο.**  Σημειώνεται ότι το εκλογικό δικαίωμα ασκείται προσωπικά με μυστική ψηφοφορία και απαραίτητη προϋπόθεση για την άσκησή του είναι η επίδειξη δελτίου αστυνομικής ταυτότητας ή άλλου δημόσιου εγγράφου, με το οποίο αποδεικνύονται τα στοιχεία της ταυτότητας του ψηφοφόρου. **Κανένας ψηφοφόρος δεν δύναται να έχει περισσότερες από μία ψήφους, όσες ιδιότητες και αν έχει.**  Η καταχώρηση των μελών στους εκλογικούς καταλόγους γίνεται ως εξής: Α**υτεπάγγελτα** καταχωρίζονται από την Εκλογική Επιτροπή, με βάση τα στοιχεία Μητρώου που τηρούν τα Επιμελητήρια και το ΓΕΜΗ για τα Μέλη τους:  **α.** τα στοιχεία του επιχειρηματία επί ατομικών επιχειρήσεων, **β.** τα στοιχεία των ομορρύθμων εταίρων, αν πρόκειται για ομόρρυθμες εταιρείες που έχουν έως και δύο μέλη, καθώς και τα στοιχεία των ομορρύθμων και ετερορρύθμων μελών για ετερόρρυθμες εταιρείες που έχουν έως και δύο μέλη,  **γ.** τα στοιχεία των δύο διαχειριστών ή του ενός διαχειριστή και του ενός εταίρου, αν πρόκειται για εταιρείες περιορισμένης ευθύνης που έχουν έως και δύο διαχειριστές ή έναν διαχειριστή και έναν εταίρο και  **δ.** τα στοιχεία του νομίμου εκπροσώπου ή πράκτορα ή αντικλήτου κάθε υποκαταστήματος αλλοδαπής επιχείρησης στην έδρα του Επιμελητηρίου Κέρκυρας.  **ε.** τα στοιχεία των διαχειριστών-μελών ΙΚΕ [μέχρι δύο μέλη]  **στ.** τα στοιχεία του διαχειριστή στην Μονοπρόσωπη ΙΚΕ και στην Μονοπρόσωπη ΕΠΕ.  Η Εκλογική Επιτροπή του Επιμελητηρίου Κέρκυρας  **καλεί τα νομικά πρόσωπα, των οποίων οι εκπρόσωποι  δεν καταχωρίζονται αυτεπάγγελτα κατά τα ανωτέρω, να υποβάλουν τις εξουσιοδοτήσεις τους, για τις οποίες έντυπος τύπος διατίθεται από τη γραμματεία της Εκλογικής Επιτροπής και είναι αναρτημένος στην ιστοσελίδα του Επιμελητηρίου www.corfucci.gr**. **Οι εξουσιοδοτήσεις των εκπροσώπων, καθώς και οι περιπτώσεις αλλαγής αυτών, θα πρέπει να υποβάλλονται στην Εκλογική Επιτροπή επτά (7) τουλάχιστον ημερολογιακές ημέρες πριν από την ημερομηνία διεξαγωγής των εκλογών**, ήτοι **μέχρι τo Σάββατο 30/11/2024 και ώρα 14.00μμ.**  Επισημαίνεται ότι **τα νομικά πρόσωπα που δεν θα υποδείξουν τους εκπροσώπους τους μέχρι την προαναφερόμενη προθεσμία, δεν θα έχουν τη δυνατότητα συμμετοχής στην εκλογική διαδικασία.**  **-Οι υποβάλλοντες υποψηφιότητα τοποθετούνται αυτεπάγγελτα στους εκλογείς ως εκπρόσωποι της εταιρείας, εφόσον η εταιρεία δεν τους έχει ήδη υποδείξει.**  Τα νομικά πρόσωπα εκπροσωπούνται στις εκλογές ως ακολούθως:   * **Κάθε προσωπική εταιρεία (ΟΕ)** μέχρι και δύο ψήφους των ομορρύθμων εταίρων της που υποδεικνύονται από τον νόμιμο εκπρόσωπο αυτών. * **Κάθε προσωπική εταιρεία (ΕΕ)** μέχρι και δύο ψήφους των ομορρύθμων ή ενός ομορρύθμου και ενός ετερορρύθμου εταίρου της που υποδεικνύονται από τον νόμιμο εκπρόσωπο αυτών. * **Κάθε Ε.Π.Ε.** μέχρι και δύο ψήφους των διαχειριστών ή ενός διαχειριστή και ενός εταίρου της που υποδεικνύονται από την εταιρεία. * **Κάθε Μ.ΕΠΕ** μία ψήφο, του Διαχειριστή * **Κάθε Α.Ε./Μ.Α.Ε.** τρεις ψήφους των εκπροσώπων της, που υποδεικνύονται από το διοικητικό συμβούλιο και μπορεί να είναι μέλη αυτού ή ανώτατα διοικητικά στελέχη της, που ορίζονται με ειδική απόφαση του Διοικητικού Συμβουλίου. * **Κάθε υποκατάστημα ημεδαπής ΝΠ,** μία ψήφο του διευθυντή ή του αναπληρωτή αυτού. * **Κάθε αλλοδαπή Α.Ε. και Ε.Π.Ε.,** μία ψήφο του νομίμου εκπροσώπου της, υπό τον όρο της αμοιβαιότητας. * **Κάθε συνεταιρισμός,** **Ενεργειακή Κοινότητα, ΚΟΙΝ.Σ.ΕΠ., ΚΟΙ.Σ.Π.Ε.**, δύο ψήφους του Προέδρου και του Γενικού Γραμματέα ή των αναπληρωτών τους, οι οποίοι πρέπει να είναι μέλη του ΔΣ. * **Κάθε ΙΚΕ** δύο ψήφους των διαχειριστών ή ενός διαχειριστή και ενός εταίρου της, που υποδεικνύονται από την εταιρεία**.** * **Κάθε Μ.ΙΚΕ** μία ψήφο, του Διαχειριστή. * **Κάθε Κοινοπραξία** 2 ψήφοι (Ν. 4072/12, αρθ. 270 & 293) * **Κάθε Α.Μ.Κ.Ε.** 2 ψήφοι που υποδεικνύονται από τον νόμιμο εκπρόσωπο.   Υπενθυμίζεται ότι **εκλόγιμοι, δηλαδή υποψήφιοι για να εκλεγούν, είναι όσοι έχουν τα προσόντα του εκλογέα και διετέλεσαν μέλη Επιμελητηρίου τουλάχιστον για τα 2 τελευταία έτη ή για 3 έτη την πενταετία πριν από την ημερομηνία προκήρυξης των εκλογών,** είτε ατομικά, είτε ως μέλη ή διαχειριστές προσωπικών εταιρειών, ιδιωτικών Κεφαλαιουχικών εταιρειών, εταιρειών περιορισμένης ευθύνης, ή ως μέλη Διοικητικών Συμβουλίων Ανωνύμων Εταιριών ή Συνεταιρισμών, ή ως εκπρόσωποι υποκαταστημάτων ελληνικών ή αλλοδαπών επιχειρήσεων. **Οι απασχολούμενοι συνταξιούχοι είναι εκλόγιμοι.**  Η Εκλογική Επιτροπή του Επιμελητηρίου Κέρκυρας  **καλεί τους** επικεφαλής των συνδυασμών που ενδιαφέρονται να διεκδικήσουν το αξίωμα του μέλους του Δ.Σ. να καταθέσουν το αργότερο μέχρι την **6/11/2024** **ημέρα** **Τετάρτη και ώρα 12.00** στο Πρωτόκολλο της Εκλογικής Επιτροπής αίτηση υποψηφιότητας, στην οποία θα επισυνάπτεται γραμμάτιο είσπραξης από το ταμείο του Επιμελητηρίου περί καταθέσεως σε αυτό του ποσού των 50,00 ευρώ. Η **αίτηση υποψηφιότητας** καθώς και τα **έντυπα εξουσιοδότησης** χορηγούνται από τη γραμματεία της Εκλογικής Επιτροπής. Είναι επίσης αναρτημένα στην ιστοσελίδα του Επιμελητηρίου [**www.corfucci.gr**](http://www.corfucci.gr)**,** από όπου μπορούν να εκτυπωθούν. Ώρες λειτουργίας του πρωτοκόλλου της Εκλογικής Επιτροπής: κάθε εργάσιμη ημέρα, 8:30 – 14:00.).  Οι αιτήσεις υποψηφιότητας κατατίθενται κατά συνδυασμό στο κατάστημα του Επιμελητηρίου από τον επικεφαλής αυτού στο πρωτόκολλο της Εκλογικής Επιτροπής **το αργότερο μέχρι την 6 /11/ 2024 ημέρα Τετάρτη** και κατά τις ώρες, 8.00 π.μ. – 12:00 μ.μ..  Οι υποψηφιότητες που για οποιονδήποτε λόγο κατατίθενται μετά την ανωτέρω ημερομηνία απορρίπτονται ως εκπρόθεσμες.  Στις αιτήσεις επισυνάπτεται γραμμάτιο είσπραξης από το Ταμείο του Επιμελητηρίου ποσού 50,00 € + χαρτόσημο (ανά υποψήφιο) και συνοδεύεται επίσης από Υπεύθυνη Δήλωση (του Ν. 1599/86) περί μη συνδρομής των κωλυμάτων και ασυμβίβαστων του Νόμου στο πρόσωπο του υποψηφίου (αρθ.7, παρ.1, του ΠΔ 372/1992.Επίσης, σε περίπτωση που ο υποψήφιος δεν είναι μέλος του Επιμελητηρίου Κέρκυρας συνεχόμενα από 6-12-2022, θα πρέπει να προσκομισθεί και βεβαίωση του Επιμελητηρίου στο οποίο ήταν εγγεγραμμένος και αντλεί το δικαίωμα υποψηφιότητας, ήτοι τρία (3) συνολικά έτη.  Οι αιτήσεις περιλαμβάνουν τα εξής στοιχεία: Ονοματεπώνυμο, όνομα Πατρός, επάγγελμα, τμήμα , την επιχείρηση από την οποία ο υποψήφιος αντλεί το δικαίωμα να είναι εκλογέας και εκλόγιμος, τον Συνδυασμό στον οποίο μετέχει ο υποψήφιος και τα στοιχεία του επικεφαλής του συνδυασμού. Δεν ανακηρύσσεται υποψήφιος όποιος περιλαμβάνεται σε περισσότερα από ένα ψηφοδέλτια συνδυασμών υποψηφίων.  Η ανακήρυξη υποψηφίων από την Εκλογική Επιτροπή θα γίνει εντός 10 ημερών από την κατάθεση των υποψηφιοτήτων, ήτοι έ**ως 15/11/2024** και η σχετική απόφαση της Εκλογικής Επιτροπής θα αναρτηθεί άμεσα στο κατάστημα του Επιμελητηρίου για να λάβουν γνώση οι εκλογείς και να υποβληθούν τυχόν ενστάσεις.  Οι ενστάσεις κατά της απόφασης της Εκλογικής Επιτροπής για την ανακήρυξη των υποψηφίων υποβάλλονται 16,17, 18/11/2024. Τις ημέρες 16 και 17/11/2024 κατά τις ώρες 10.00-12.00 και την 18/11/2024 κατά τις ώρες 8.30 – 13.00 μμ.  Η σύνταξη και κύρωση των προσωρινών εκλογικών καταλόγων θα γίνει στις **6/11/2024**. Θα εκτεθούν επί τρεις ημέρες στο κατάστημα του Επιμελητηρίου.  Εντός τριών ημερών από τη λήξη της προθεσμίας της έκθεσης υποβάλλονται ενστάσεις από τους έχοντες αντιρρήσεις επί των προσωρινών καταλόγων, οι οποίες θα κοινοποιούνται **με Δικαστικό Επιμελητή** στην γραμματεία της Εκλογικής Επιτροπής στο κατάστημα του Επιμελητηρίου, ενώ η εκδίκασή τους θα γίνει από την Εκλογική Επιτροπή εντός τριών ημερών, ήτοι 9,10 και 11/11/2024 και ώρες από 10.00 έως 13.00.  Η σύνταξη των **οριστικών εκλογικών καταλόγων** θα γίνει μετά την εκδίκαση των ενστάσεων.  **Εκλογική διαδικασία**  1. Οι εκλογές διεξάγονται με ενιαίο ψηφοδέλτιο ανά συνδυασμό για όλα τα τμήματα του επιμελητηρίου.  2. Το ψηφοδέλτιο κάθε συνδυασμού περιλαμβάνει, για κάθε τμήμα του επιμελητηρίου, αριθμό υποψηφίων τουλάχιστον διπλάσιο του αριθμού των εδρών που αντιστοιχούν στο οικείο τμήμα. Ο αριθμός των υποψηφίων του συνδυασμού από κάθε φύλο είναι ίσος, τουλάχιστον, με το ένα τρίτο (1/3) του συνολικού αριθμού των μελών του Διοικητικού Συμβουλίου.  3. Οι εκλογείς μπορούν να ψηφίσουν υπέρ ενός (1) μόνο συνδυασμού και μέχρι τρεις (3) υποψηφίους του τμήματος στο οποίο υπάγονται. Ψηφοδέλτιο το οποίο δεν περιλαμβάνει επιλογή υποψηφίου ή περιλαμβάνει περισσότερες από τρεις (3) επιλογές υποψηφίων, θεωρείται έγκυρο μόνο ως προς την ψήφο υπέρ του συνδυασμού.    Η ΠΡΟΕΔΡΟΣ ΤΗΣ ΕΚΛΟΓΙΚΗΣ ΕΠΙΤΡΟΠΗΣ  ΧΡΥΣΑΝΘΗ ΒΑΡΟΤΣΗ  Για κάθε πληροφορία ή διευκρίνιση, οι ενδιαφερόμενοι μπορούν να απευθύνονται στη Γραμματεία της Εκλογικής Επιτροπής, κ. Γαστεράτου στο τηλ. 2661080575, στη Διοικητική Προϊσταμένη του Επιμελητηρίου κ. Κουλούρη 2661039813 και στην κ. Κόκκοτα 2661039814 για συνδρομές Επιμελητηρίου.  Επίσης, όλες οι αιτήσεις και τα έντυπα θα αναρτηθούν στην ιστοσελίδα [www.corfucci.gr](http://www.corfucci.gr). |

Η παρούσα θα δημοσιευθεί για δύο συνεχείς ημέρες σε δύο τοπικές εφημερίδες.